KV16

KV16 is die grafkelder van Ramses I in die Vallei van die Konings by Thebe, naby die moderne stad Luxor in Egipte. Hy was uit die 19de Dinastie. Die grafkelder is in Oktober 1817 deur Giovanni Belzoni ontdek. Beskrywing Omdat Ramses I minder as twee jaar lank regeer het, is sy grafkelder taamlik beknop; dit is net 29 meter lank. Dit bestaan uit twee afdalende trappe wat 'n skuins gang verbind en na die grafkamer lei. Nes die grafkelder van Horemheb (KV57), is dit met beelde uit die Boek van Poorte versier. Die sarkofaag, wat steeds in die grafkamer staan, is van rooi kwartsiet. Verwysings Gallery Skakels Theban Mapping Project: KV16 Wikimedia Commons het meer media in die kategorie KV16. Hierdie artikel is in sy geheel of gedeeltelik uit die Engelse Wikipedia vertaal.